Edisonin fonografi
Edisonin fonografi esitettiin täällä eilen ensi kertaa. Pidettyään lyhyen esitelmän Edisonin elämästä ja fonografista, lausui hra Gilling fonografiin tervehdyksen Ruotsin, Ranskan ja Englannin kielellä, jonka tervehdyksen fonografi muutaman hetken päästä kertoi sanasta sanaan ja samalla äänenpainolla, vaikka heikommin. Sitte seurasi eräs soolokappale cornet à piston'illa joka kappale oli soitettu vuosi sitte New-Yorkissa ja jonka fonografi jo oli kertonut enemmän kuin 3,000 kertaa. Huomiota herätti fonografin kertoma 60-miehisen orkesterin soittama marssi, missä selvään muista soittokoneista erotti pienen turkkilaisen kellon äänen. Hyvin heikosti kuului hra C. J. Widströmin laulama kansanlaulu "Sydämestäni rakastan", koska on vaikea laulaa fonografiin ensikertoja. - Lopuksi kertoi fonografi erittäin selvään orkesterin soittaman marssin sekä erään upserin komentosanat.

[Lähde: Uusi Suometar 12.4.1890 sivu 3]



Edisonin fonografia näytettiin täällä myöskin eilen sekä puolipäivän aikaan että iltapäivällä. Tänään on näytäntö ylioppilaille ja koulunuorisolle alennetuilla hinnoilla. Salonkisijat maksavat 1 m. ja parvilla 50 p.

[Lähde: Uusi Suometar 13.4.1890]



Edisonin fonografin viimeinen näytäntö oli eilen illalla ylioppilastalossa. Yleisö poistui kylläkin tyytyväisenä kuulemaansa ja näkemäänsä, vaan ennenkuin fonografin näyttäjä mrs Gilling lähti ylioppilastalosta, antoi hän ylioppilastalon etehisessä tuota pikaa omituisen "jälkinäytännön". Mrs Gilling kieltäytyi maksamasta taloudenhoitajan antamaa 35 markan suuruista laskua salin vuokrasta, tarjoten vaan 20 mk. Paikalle kutsuttujen polisien läsnä ollessa otettiin hänen fonografiarkkunsa takavarikkoon.

[Lähde: Uusi Suometar 17.4.1890 sivu 3]

Anonyymi
Uusi Suometar
1890